Ǹtondôbə ńnye ǎ yi tsíg ádzō dáán bía wa; ńnye ǎ yi ma kun; mǎyǐ kig wa fudi mɔ́ á nyɔ́l. 14Bətará bə́ ngáku ǹkaná naa: “Abé lâsɔ́ á bə̄bə̂ bə́ bod”, asú tē hḿ wɔ́ wáma wá sə́ kig wa dzǎm namba. 15É mod émēn ńkúkúmá yā Ísraɛ̂l wátoŋ á zud a nə zá ? Zámēn wātsídan ? Zəzə m̀bim mvú ! Mǎn sɔ́sɔ́lí ! 16Ǹtondôbə émēn á tsígí ádzō dáán bía wa, á fáág dɔ̄ á sí, á kə ai ma ngǎm, á tsígí ma ńtól wáyəan, á kode ma á mɔ́ móe. 17Á man Dávid a ngáman kɔ́bɔ ai Sául ńkɔ́bɔ nyú, Sául nyé ai nyé nâ: “Yə kíŋ dzoe ńdzɔ fɔ́ɔ́ māwóg nyī, ǎ mɔ́n wama !” Sául a bwé á fɔ́ɔ́ ńsəm. 18Nyé ai Dávid nâ: “O nə dzam m̀bəŋ o lodo mǎ, amú wa wabɔ ma m̀bəŋ, mə mə bɔɔ wa abé. 19O lə́dē ma m̀bəmbə ǹnə́m woe ámōs dī. Ǹtondôbə ǎ kālán mā á mɔ́ móe, ńdɔ tə́ ō dzōge ma təge mə wé. 20Éyɔŋ mod a wɔ́ɔ́n ńzízíŋ wóé, yə a dzoge nyé naa á kə mvɔí ngǎ ? Ǹtondôbə á yáágán ai wa, ású ḿbəŋ ǒ bɔ̄ mā ámōs dī. 21Mə̌ yəm yǎ fɔ́ɔ́ naa, wayi dzóē ayɔŋ Ísraɛ̂l bə́bə́lá, ńdɔ̄ fə edzóē tē yâyǐ kig wa ndəŋ á mɔ́. 22Kaníŋi ma sɔŋ ábə Ǹtondôbə nâ wǎyǐ kig lígí waman fíd ndá bod dzama tɔ á síl dzwé dámā á ndá tará.” 25Ńdɔ̄ Dávid a ngákani Sául sɔŋ, Sául a sobó á dzāl díé, Dávid bân bod bóé bə́ dúgán bɛ́d ásɔbɔ́ dábán.